ధనలక్ష్మీ చెంతకు నడిపించే ధైర్యలక్ష్మీ ..
ధనలక్ష్మీ చెంతకు నడిపించే ధైర్యలక్ష్మీ
Sat, Dec 27, 2014, 04:48 PM
భయమనేది ముందడుగు వేయనీయకుండా చేస్తూ ఉంటుంది. ఏ కార్యాన్ని ఆరంభించాలన్నా భయమనేది వెనక్కిలాగుతుంటుంది. ఎవరు ఏమనుకుంటారో ... అనుకున్నపని అవుతుందో లేదోననే భయమే ముందడుగు పడకుండా చేస్తుంటుంది. ఏ కార్యసాధనలోనైనా ఓటమికి భయపడి వెనకడుగు వేసేవాళ్లు, విజయోత్సవాన్ని చవిచూడలేరు.
ఇలా భయంతో వెనక్కితగ్గేవాళ్లు సదా 'ధైర్యలక్ష్మీ' ని స్తుతించడం వలన మంచిఫలితం కనిపిస్తుందని ఆధ్యాత్మిక గ్రంధాలు చెబుతున్నాయి. సమస్త దేవతలచే ... మహర్షిలచే నిరంతరం పూజించబడుతోన్న ధైర్యలక్ష్మీని సేవించడం వలన భయమనేది పారిపోతుందని చెప్పబడుతోంది. అమ్మవారి అనుగ్రహంతో ఎప్పుడైతే భయమనేది పటాపంచలవుతుందో అప్పుడు ధైర్యంగా ముందడుగు వేయడం జరుగుతుంది.
ప్రతిభాపాటవాలకు ధైర్యం తోడుకావడంతో వరుసగా విజయాలు పలకరిస్తాయి. విజయం ఎక్కడైతే వుంటుందో సంపదలు అక్కడ వుంటాయి. అందుకే 'ధైర్యే సాహసే లక్ష్మీ' అని అంటూ వుంటారు. ధైర్యలక్ష్మిని ఆశ్రయించినవాళ్లు భయంతో వెనుకడుగు వేయడమంటూ వుండదు. ఆ తల్లి ఆశీస్సులను అందిస్తూ ... విజయాల బాటలో నడిపిస్తూ ధనలక్ష్మి చెంతకు చేరుస్తుంది. అందుకే ఎలాంటి పరిస్థితుల్లోను ధైర్యలక్ష్మి పాదాలను వీడకూడదు.
dhanalakshmi chentaku nadipinche dhairyalakshmi ..
dhanalakshmi chentaku nadipinche dhairyalakshmi
Sat, Dec 27, 2014, 04:48 PM
bhayamanedi mundadugu veyaneeyakundaa chestu untundi. e kaaryaanni aarambhinchaalannaa bhayamanedi venakkilaagutuntundi. evaru emanukuntaro ... anukunnapani avutundo ledonane bhayame mundadugu padakunda chestuntundi. e kaaryasaadhanaloonainaa otamiki bhayapadi venakadugu vesevallu, vijayotsavaanni chavichudaleru.
ilaa bhayamto venakkitaggevallu sadaa 'dhairyalakshmi' ni stutinchadam valana manchiphalitam kanipistundani aadhyaatmika grandhaalu chebutunnaayi. samasta devatalache ... maharshilache nirantaram poojinchabaduthonna dhairyalakshmeeni sevinchadam valana bhayamanedi paaripotundani cheppabadutondi. ammavari anugrahamtho eppudaithe bhayamanedi pataapanchalavutundo appudu dhairyamgaa mundadugu veyadam jarugutundi.
pratibhaapaatavaalaku dhairyam thodukaavadamtho varusagaa vijayaalu palakaristaayi. vijayam ekkadaithe vuntundo sampadalu akkada vuntaayi. anduke 'dhairye sahase lakshmi' ani antuu vuntaaru. dhairyalakshmini aasrayinchinavaallu bhayamto venukadugu veyadamantu vundadu. aa talli aasheessulanu andistuu ... vijayaala baatalo nadipistuu dhanalakshmi chentaku cherustundi. anduke elanti paristhitullonu dhairyalakshmi paadaalanu veedakudadu.